Carmen

Sa stera rjienbwuts biht mythic buit creet in 1845 ab Prosper Mérimée in id samnamo novella, ab anecdotes qua hieb ei est narret, de real persons incontren unte eys safers in Espania, ed ab eys interesse dia i Cigans. Carmen, ia insolent, sensual ed mysterieusa Cigan, seduct un sakwn soldat, Don José, tehlsiet-yos ob liubh ays humiliations, ays nedervias, bihsiet uno maschouro brigand, ed vineicsiet iam.
==Realisme ed ethnologia==
Mérimée narret un liubhstoria, albatta passionat, yed situet in un precis historic, geographic ed sociologic realitat. Carmen incarnet Espanias Gitanos. Mérimée act novator-ye per plur spects : tod ios safer-narrator, qui observet curiositat-ye ia mentalitats, ia kwekmor passions tos land ed im Cigans; tod ios lieubher, quom Carmen transportet do un universe om sensualitat, violence ed anticonformisme; tod ios "ethnolog" scriptor qui, ye id fin ios novella, expliet id action med considerations de id bahsa ed id culture im Cigans. 
thumb|left|335 px
==Uno mythic figure : ia femme fatale==
Id success ias person Carmen gwehmt albatta ex id espaniol pictoresk, men bilhassa ex quo ia symboliset : un gwen os un "stragn ed wild beauteit", sammel malefic ed enmiryowant, reject ab societat yed omnipotent dia id ner atmen, quod ia drehbt do decheance ed mohrt. 
Id fascination dia tod figure appareiht in ia multiple adaptations tos storia do literature (Théophile Gautier iam beuwt un allegoria os liubh in un poem os Emaux et Camées), do opera (Carmen ab Georges Bizet in 1875), do cinema (Carmen ab Ernst Lubitsch in 1918, ab Jacques Feyder in 1926, ab Carlos Saura in 1983, ab Francesco Rosi in 1984, ed Carmen Jones ab Otto Preminger in 1954, qui transpont id action do id sud iom Uniet Stats os America samt neti un cigan sontern un aydokwu gwen.).